
Kovo 18 d. Seimo Jaunimo ir sporto reikalų komisijos posėdyje dalyvavę Kūno kultūros ir sporto departamento, Švietimo ir mokslo, Sveikatos apsaugos ministerijų atstovai pateikė informaciją apie 2014 m. lapkričio 18 d. Seimo rezoliucijoje „Dėl sporto politikos“ pateiktų siūlymų įgyvendinimą. Nors visos atsakingos institucijos pripažįsta sporto ugdomąją, sveikatinimo ir socialinę reikšmę bei pritaria būtinybei gerinti pamokų kokybę, mokinių sveikatos būklę ir kitas sąlygas, komisijos nariai pasigedo aiškaus plano, konkrečių veiksmų ir jų koordinavimo, siekiant įgyvendinti Seimo pateiktus siūlymus bei pagerinti esamą situaciją, todėl komisija nutarė kreiptis į Vyriausybę siūlant Seimo rezoliucijoje pateiktų siūlymų įgyvendinimui skirti didesnį dėmesį, imtis konkrečių veiksmų ir vykdyti jų koordinavimą.

Taip pat posėdyje komisija išklausė informaciją apie 2011–2020 metų valstybinės sporto plėtros strategijos įgyvendinimo tarpinstituciniame veiklos plane numatytų priemonių įgyvendinimo 2014 metais rezultatus.

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





